《辞住持偈》
宋代·释如庵主

三十年来住此山，郡符何事到林间。
休将琐琐尘寰事，换我一生闲又闲。

作者简介：释如庵主，名未详。久依法真，居台州天台如庵寺。为青原下十三世，本觉守一禅师法嗣。因看云门东山水上行语，发明己见，归隐故山。猿鹿为伍。郡守闻其风，遣使逼令住持，作偈拒之，遂焚其庐，不知所止。《嘉泰普灯录》卷八、《五灯会元》卷一六有传。